สวัสดีคับ ผมมีอาการหายใจไม่อิ่มไม่เต็มปอดและหายใจหอบเหนื่อยแต่ไปโรงบาลแล้ว2โรงบาลตรวจปอดและหัวใจแล้วปกติดี ผมอยากทราบว่ามีอวัยวะส่วนในร่างกายส่วนไหนอีกไหมคับที่ต้องตรวจเพิ่มที่มีส่วนเกี่ยวข้องที่ทำให้หายใจเป็นแบบนี้. อยากหายมากคับ ทรมานมาก
สวัสดีค่ะ อาการหายใจไม่อิ่ม ไม่เต็มปอด รู้สึกว่าเหนื่อยนั้น อาจจะมีสาเหตุมาจากโรคการติดเชื้อในทางเดินหายใจเช่นหลอดลมอักเสบ ปอดอักเสบ การมีโรคของหลอดลมที่ตีบแคบเช่นโรคหอบหืด โรคถุงลมโป่งพอง หรือเป็นจากการมีก้อนเนื้องอกในปอดไปเบียดปอดที่ใช้ในการแลกเปลี่ยนอากาศ สาเหตุอื่นๆเช่น การมีกรดไหลย้อน ทำให้แสบร้อนกลางอก หายใจลำบาก จุกๆที่คอ การมีสิ่งแปลกปลอมในทางเดินหายใจ ภาวะปอดแตกเฉียบพลัน เกิดหลังการออกแรงหรือทำงานหนัก หรือสัมพันธ์กับภาวะทางอารมณ์เช่นกลัว ตื่นเต้น ตกใจ เป็นต้นหากเคยตรวจปอดและหัวใจแล้วพบว่าปกติดี ก็ไม่น่าจะมีสาเหตุที่ร้ายแรงค่ะ เบื้องต้นให้พักการทำงานหนักๆไปก่อน อยู่ในที่ที่อากาศถ่ายเทดี งดสูบบุหรี่ ไม่รับประทานอาหารแต่ละมื้อมากจนเกินไป รับประทานอาหารอ่อนๆและย่อยง่าย และควรรีบกลับไปพบแพทย์หากยังมีอาการหอบเหนื่อยเป็นมากขึ้นเรื่อยๆ พักแล้วไม่ทุเลา ไอเยอะจนทำให้หายใจไม่ทัน เจ็บแน่นหน้าอก มีไข้สูง